Elektronicky

Všetkým známym záujemcom

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Váš list číslo/zo dňa Naše číslo Vybavuje/linka Banská Bystrica

Martin Daniš 048/4325645 11.08.2021

Vec

**Vysvetlenie informácií potrebných na vypracovanie ponuky.**

Identifikácia verejného obstarávania.

**Verejný obstarávateľ**: Banskobystrický samosprávny kraj, Nám. SNP 23, 974 01 Banská Bystrica

**Predmet zákazky:** Poskytovanie prepravných služieb vo verejnom záujme na území Banskobystrického kraja.

**Vyhlásené:** v Úradnom vestníku EÚ č. S 141 dňa 23.07.2021 pod značkou oznámenia 2021/S 141-374701

Na základe žiadosti o vysvetlenie, ktorá bola verejnému obstarávateľovi doručená prostredníctvom systému JOSEPHINE dňa 06.08.2021 a zároveň, nakoľko zo strany záujemcov pri príprave ponúk do verejného obstarávania by potenciálne mohli vzniknúť nejasnosti ohľadom prílohy č. 1 súťažných podkladov – Zmluva o poskytovaní prepravných služieb vo verejnom záujme, a to konkrétne jej prílohy č. 1 – Modelové CP, ktorej súčasťou sú aj modelové obehy autobusov v stave k 12. 1. 2021 pre všetky časti zákazky, a to konkrétne vo veci záväznosti týchto modelových obehov autobusov pre záujemcov pri príprave ponuky a následnom plnení zákazky, na základe vyššie uvedeného verejný obstarávateľ poskytuje pre vylúčenie akýchkoľvek pochybností toto

**vysvetlenie:**

Verejný obstarávateľ pre vylúčenie akýchkoľvek pochybností uvádza, že **modelové obehy autobusov v stave k 12.1.2021 pre všetky časti zákazky**, ktoré sú súčasťou prílohy č. 1 – Modelové CP Zmluvy o poskytovaní prepravných služieb vo verejnom záujme (príloha č. 1 súťažných podkladov) sú len **modelové**, **vzorové** a pre záujemcov v rámci prípravy ponuky nie sú záväzné.

Vyššie uvedená skutočnosť vyplýva nielen z názvu predmetných dokumentov, ktoré sú súčasťou súťažných podkladov („*modelové obehy*“), ale predovšetkým zo skutočnosti, že verejný obstarávateľ v súťažných podkladoch nepredpisuje, aký počet vozidiel má byť pre plnenie zákazky použitý, čo predpokladá, že uchádzač môže zoptimalizovať svoj vozový park určený na plnenie zákazky z hľadiska obehov tak, aby dokázal efektívne obslúžiť všetky linky v zmysle cestovných poriadkov v súťažných podkladoch za splnenia všetkých podmienok uvedených v súťažných podkladoch tak, aby mohol predložiť čo najlepšiu ponuku.

Verejný obstarávateľ taktiež upozorňuje, že v Prílohe č. 1 súťažných podkladov – Zmluve o poskytovaní prepravných služieb vo verejnom záujme prišlo k drobným formálnym úpravám, a teda verejný obstarávateľ zároveň zverejňuje túto upravenú verziu s revíziami.

**Verejný obstarávateľ dáva zároveň do pozornosti skutočnosť, že v súvislosti s vyššie uvedeným vysvetlením súťažných podkladov verejný obstarávateľ nebude predlžovať lehotu na predkladanie ponúk.**

**Otázka č. 1:**

Verejný obstarávateľ v rámci Súťažných podkladov, prílohy číslo 6 Výpočet ceny dopravného výkonu na 1 km v kalendárnom roku 2021 zverejnil výpočtovú tabuľku, z ktorej vyplývajú pokyny na vyplnenie jednotlivých typov predpokladaných nákladov a ziskovej marže.

Na riadku 11 verejný obstarávateľ uvádza: „Hodnota predpokladaných nákladov za rozsah dopravného výkonu v kalendárnom roku 2021 celkom (súčet riadkov 1+2+3+6+11) v stĺpci A)“.

Na riadku 12 verejný obstarávateľ uvádza: „Hodnota predpokladaných nákladov za rozsah dopravného výkonu za celé obdobie plnenia Zmluvy (súčet riadkov 1+2+3+6+11) v stĺpci B)“.

Na riadku 13 verejný obstarávateľ uvádza: „Cena dopravného výkonu na 1 km v kalendárnom roku 2021 a zároveň na celé obdobie plnenia Zmluvy (súčet riadkov 1+2+3+6+11) v stĺpci C)“.

Chceme poukázať na chybné pokyny zverejnené zo strany verejného obstarávateľa, konkrétne v odkazoch riadkov 11 až 13 na vykonanie súčtu riadkov. Máme za to, že odkaz na riadok 11 je chybný, nakoľko riadok 11 predstavuje súčtový riadok a teda by dochádzalo k cykleniu výpočtu. Žiadame verejného obstarávateľ o vysvetlenie/opravu spôsobu výpočtu súčtov na riadkoch 11 až 13 predmetnej tabuľky.

**Odpoveď č. 1.**

Áno, v prílohe č. 6 Výpočet ceny dopravného výkonu na 1 km v riadkoch č. 11, 12, 13 sa vyskytla chyba, pričom správne má byť vo všetkých riadkoch „(súčet riadkov 1+2+3+6+10)“. Verejný obstarávateľ zároveň zverejní upravenú verziu prílohy č. 6 Výpočet ceny dopravného výkonu na 1 km.

Vyššie uvedené vysvetlenie pokladá verejný obstarávateľ za nepodstatné, z tohto dôvodu nepristúpil k predlženiu lehoty na predkladanie ponúk podľa § 21 ods. 5 zákona č. 343/2015 Z. z., o verejnom obstarávaní a o zmene a doplnení niektorých zákonov, v znení neskorších predpisov.

S úctou,

Martin Daniš  
za verejného obstarávateľa

Prílohy:

Upravená príloha č. 1 súťažných podkladov s revíziami - zmluva o poskytovaní prepravných služieb vo verejnom záujme.

Upravená príloha č. 6 Zmluvy s revíziami – Výpočet Ceny dopravného výkonu na 1 km